**POPIS NEOLIMPIJSKIH, NEPARAOLIMPIJSKIH I NEOLIMPIJSKIH SPORTOVA**

**GLUHIH S DULJOM TRADICIJOM U REPUBLICI HRVATSKOJ**

Na temelju članka 89. stavka 5. Zakona o sportu („Narodne novine“, broj: 141/22) i članka 14. stavka 1. Pravilnika o dodjeli državne nagrade za sport »Franjo Bučar« i državne nagrade za vrhunska sportska postignuća („Narodne novine“, broj: 91/23), Ministarstvo turizma i sporta daje suglasnost:

-na popis Hrvatskog olimpijskog odbora (Broj: 1100/23) od 1. rujna 2023. godine, a na kojem se nalaze sljedeći neolimpijski sportovi koji u Republici Hrvatskoj imaju tradiciju dužu od deset godina: **aikido, akrobatski rock'n'roll, automobilizam, baseball, biljar, boćanje, body building (i fitness), bridž, cheerleading, flying disc, galopski sport, go, jet ski, ju-jitsu, karate, kasački sport, kickboxing, kriket, kuglanje, motociklizam, nanbudo, obaranje ruke, orijentacijski sport, pikado, planinarstvo, powerlifting, ronilaštvo, sambo, savate, skijanje na vodi (i wakeboard), skvoš, softball, sportski ribolov, sportski ribolov na moru, šah, tajlandski boks, twirling, wushu i zrakoplovstvo,**

-na popis Hrvatskog paraolimpijskog odbora (Ur. broj: 311-06/2023) od 8. rujna 2023. godine, a na kojem se nalaze sljedeći neparaolimpijski sportovi koji u Republici Hrvatskoj imaju tradiciju dužu od deset godina: **kuglanje za slijepe i slabovidne, šah za slijepe i slabovidne, šah za osobe s tjelesnim oštećenjem, sportski ribolov za osobe s invaliditetom, parakarate i obaranje ruke za osobe s invaliditetom,**

-na popis Hrvatskog sportskog saveza gluhih (KLASA: 620-06/23-01/0001,URBROJ: 452-23-01) od 18. listopada 2023. godine, a na kojem se nalazi sljedeći neolimpijski sport gluhih koji u Republici Hrvatskoj ima tradiciju dužu od deset godina: **kuglanje za gluhe.**